नई दिल्ली. आधार कार्ड की वैलेडिटी को चुनौती देने वाली एक पिटीशन पर सुनवाई के दौरान गुरुवार को सुप्रीम कोर्ट के जस्टिस डीवाय चंद्रचूड़ नाराज हो गए। उन्होंने सीनियर वकील श्याम दीवान से कुछ जानकारी मांगी थी। सही जवाब नहीं मिला तो जस्टिस चंद्रचूड़ खफा हो गए। उन्होंने कहा- हम ना तो केंद्र सरकार का बचाव कर रहे हैं और ना ही NGO की लाइन फॉलो कर रहे हैं। बता दें कि आधार कार्ड को मेंडेटरी बनाने के खिलाफ सुप्रीम कोर्ट में कुछ पिटीशंस दायर की गईं हैं। चीफ जस्टिस दीपक मिश्रा की अगुवाई वाली पांच जजों की बेंच इसकी सुनवाई कर रही है।